SUMMA ALDAPETA IKASTETXEA NOR GARA 2019-20\nGipuzkoako Elizaren deiari erantzuna ematen dion itunpeko Ikastetxea gara; erantzun hori irakaskuntzan diharduten hiru kongregazio erlijiosoren indarrak eta hezkuntza-tradizioa batuz ematen da, hala nola, ODN, FMI eta SM kongregazioenak.\nGure eskaintza urtebeteko haurretatik hasi eta 2. Batxilergora bitarteko ikasketak egiten dituzten neska-mutikoei dago zuzendua. Gure jardunaren ardatza kalitatezko hezkuntza da, kristau ikuspegitik gauzatzen dena, garai berrietara egokitua, eleanitza, norbanakoarekiko arreta biziki zaintzen duena eta curriculumaz kanpoko eskaintza zabala duena, hartara gure ikasleak etorkizuneko gizartean egoki txerta daitezen. Egiteko hori familiarekin eta gizartearekin partekatzen dugu.\nJatorrizko zentroen indarguneak bitarteko, gure Ikastetxe berriak berritze egiturazko, fisiko eta antolaketazkoak baliatzen ditu euren bidez berriztatze didaktiko eta pedagogikoari indar berria emateko.\n§ Etorkizuna daukan Ikastetxea sortu nahi dugu, indarrak eta karismak bilduz, berritze eta moldatzea ikur dituen heziketa gauzatuz donostiar hezkuntzaren zerbitzura egongo dena.\n§ Besterentzat eredu izango den kalitatezko Ikastetxea izan nahi dugu: berritua eta sendoa, bikaintasunean eta kudeaketan konprometitua dagoen langileria duena, metodologia aurreratu eta berritzaileduna, proiektu erakargarriduna, unean uneko eskakizunei erantzungo diena, eta ekintza pastoral gertuko eta erakargarri baten bidez kristau bizitzaren indarberritzean lagungarri izango dena.\n§ Hezkuntza-eskaintza zabala plazaratu ahal izango duen Ikastetxea izan nahi dugu, beti ere familiartekotasunari eta ikaslearen arreta pertsonalizatuari eutsiz.\n§ Hezkuntza-jarduna eskola-gunera eta eskola-unera mugatua izango ez duen Ikastetxea izan nahi dugu.\n§ Hizkuntza eta kultura aniztasuna onartu eta elementu garrantzitsutzat dituen Ikastetxea izan nahi dugu, hirueletasuna, laugarren hizkuntza bat ere ikasteko aukerarekin batera, ardatz nagusi izango duena, beti ere gure lurreko kulturaren ezagutza eta bizipena bereziki sustatuz.\n§ Hezkuntza-nortasun kristau eta elizkoia, Andre Maria ardatz duena.\n§ Indar-baturaren ondorio den batasuna.\n§ Historia eta eskarmentua.\n§ Hezkuntza integrala. Gizabanakoaren dimentsio guztien lanketa.\n§ Arreta pertsonala eta aniztasunaren trataera.\n§ Hizkuntza eta kultura aniztasuna.\n§ Giro gertuko eta familiartekoa.\n§ Fedea-kultura elkarrizketa.\n§ Adimenaren eta bihotzaren heziketa.\n§ Gure ikasleei prestakuntza akademiko ona eskura jartzen dien kalitatezko hezkuntza.\n§ Gelaz haratago doan hezkuntza.\n§ Beteginik, konprometiturik eta ilusioz gainezka dagoen hezkuntza-elkartea.\n§ Bizitza, barnetasuna, askatasuna, barkamena, ardura, justizia, bakea, egia, elkartasuna, pentsamendu kritikoa, ahalegina, diziplina pertsonala, harremanetarako gaitasuna, hezkuntza giroa, kontzientzia ekologikoa, alaitasuna eta itxaropena.


Teresa - Diario de Noticias de Navarra\npor aitzol elizaran 09.02.2020 | 01:59\nTeresak denbora asko zeraman harremana zalantzan jartzen. Bere familiak ere pixka bat presiona-tzen zuen egia esan. Ez duzue gehiegi pegatzen edo Zuk askoz gehiago jartzen duzu zure partetik bezalakoak sartu zizkioten buruan pixkanaka, eta horrek zurrunbiloa areagotu besterik ez zion egiten.\nBere bikotekideak, aldiz, onar-tzen zuen ez zela perfektua, bazuela zer hobetu, zer aldatu, eta gehienetan prest egon ohi zen, bion hobe beharrerako baldin bazen, behinik behin. Baina Teresak ezetz, hori agortua zegoela eta ezin zela gehiegi luzatu egoera hori. Denbora bat behar zuela pentsatzeko, hasieran; gero, utzi egingo zuela; gero, berriz ere, denbora bat behar zuela. Familiak zalantzak azaldu zituen orduan. Agian bakarrik egotea ez zen hain positiboa, bazituen bere alderdi txarrak ere. Hipotekari bakarrik aurre egin behar, diru sarrerak kolokan jarriko zituen banaketak, eta bikotean bizitzeak dituen abantailak galtzea ere ez zen gauza xamurra izango. Jende berriarengana ireki eta itxi, gauza guztiak zure baitan antolatu, sortu, ekin, gaizki atera, konpondu, berriz ekin, eta segurtasun falta, agian babes hori faltan botako zuen.\nHarrokeria puntu bat ere egotzi ohi zitzaion Teresari. Ez zituen bere ohiturak horrela eta horrela aldatzen, egoskorra zen zenbaitetan, bere etxean horrela egiten zela eta ez zuela aldatzeko asmorik adierazten zuen maiz. Batzuetan zaharkitu xamar gelditu ote zenaren susmoa zuten ingurukoek, oso zurruna ez ote zen bere erabakietan, baina, beste zenbaitetan, bazekien arazoak modu eraginkorrean kudeatzen. Bere familiako beste kide batzuek alde egiteko asmoa azaldu zutenean, elkarrizketarako eta irtenbidea bilatzeko taxua azaldu zuen behin baino gehiagotan.


Lisle-en-Rigault - Wikipedia, entziklopedia askea.\n48°43′05″N 5°02′50″E / 48.7181°N 5.0472°E / 48.7181; 5.047248°43′05″N 5°02′50″E / 48.7181°N 5.0472°E / 48.7181; 5.0472\nTrois-Fontaines-l'Abbaye, Baudonvilliers, Robert-Espagne, Saudrupt, Sommelonne, Trémont-sur-Saulx eta Ville-sur-Saulx\n236 (%49.5) 245 (%51.4)\nLisle-en-Rigault Frantziako udalerria da, Meuse departamenduan dagoena, Ekialde Handia eskualdean. 2013an 538 biztanle zituen.\n2007an Lisle-en-Rigault udalerrian erroldatutako biztanleak 538 ziren. Familiak 228 ziren, horien artean 60 pertsona bakarrekoak ziren (24 bakarrik bizi ziren gizonak eta 36 bakarrik bizi ziren emakumeak), 76 seme-alabarik gabeko familiak ziren, 84 seme-alabak dituzten bikoteak ziren eta 8 seme-alabak dituzten guraso-bakarreko familiak ziren.\n2007an 253 etxebizitza zeuden, 228 familiaren etxebizitza nagusia ziren, 7 bigarren erresidentzia ziren eta 18 hutsik zeuden. 237 etxeak ziren eta 16 apartamentuak ziren. 228 etxebizitza nagusietatik 189 bere jabearen bizilekua ziren, 34 alokairuan okupaturik zeuden eta 5 doan lagata zeuden; 1ek gela bat zuen, 8 etxek bi zituzten, 32 etxek hiru zituzten, 63 etxek lau zituzten eta 124 etxek bost zituzten. 143 etxek euren parking plaza propioa zuten azpian. 98 etxetan ibilgailu bat zegoen eta 89 etxetan bat baino gehiago zituzten.\nLisle-en-Rigault udalerriko biztanleria-piramidea 2009an .\n2007an lan egiteko adina zuten pertsonak 335 ziren, horien artean 244 aktiboak ziren eta 91 inaktiboak ziren. 244 pertsona aktiboetatik 211 lanean zeuden (117 gizon eta 94 emakume) eta 33 langabezian zeuden (19 gizon eta 14 emakume). 91 pertsona inaktiboetatik 32 erretiraturik zeuden, 31 ikasten zeuden eta 28 "bestelako inaktibo" gisa sailkaturik zeuden.\n2009an Lisle-en-Rigault udalerrian 235 unitate fiskal zeuden, 540,5 pertsonek osaturik. Pertsona bakoitzeko diru-sarrera fiskalaren mediana urteko 18.330 euro zen.\n2007an zeuden 14 komertzioetatik, 1 janari enpresa zen, 1 bestelako produktu industrialen fabrikazioko enpresa zen, 2 eraikuntza enpresak ziren, 3 ibilgailuen saltze eta konpontze enpresak ziren, 1 ostalaritza eta jatetxe enpresa zen, 1 higiezinen enpresa zen, 1 zerbitzu enpresa zen, 3 administrazio publikoko enpresak ziren eta 1 «beste zerbitzu jarduera batzuk» multzoan sailkatutako enpresa zen.\n2000. urtean Lisle-en-Rigault udalerrian 8 nekazaritza-ustiategi zeuden.\nVille-sur-Saulx (0,9 km)\nRobert-Espagne (3,4 km)\nTrémont-sur-Saulx (3,4 km)\nBrillon-en-Barrois (3,4 km)\nBaudonvilliers (4,1 km)\nHaironville (4,5 km)\nBeurey-sur-Saulx (4,7 km)\nSommelonne (5,2 km)\nBNF: 152649613 (data)


Round Lab 1025 Dokdo Lozia 200Ml | Beautyshop.ie\nRound Lab 1025 Dokdo Lozia 200Ml\nHasiera / Edertasunik gabeko edertasuna / Round Lab 1025 Dokdo Lozia 200Ml\nMarka: Laborategia 1025\nOsagai zerrenda oso garbia eta sinplea du eta izar osagaiak proteasa dira. Proteasa entzima indartsua da, zelulen birsorkuntza bultzatzen duena eta larruazala argiagoa eta leunagoa lortuz. Alantoina eta glizerinarekin konbinatzen da larruazala hidratatzeko eta lasaitzeko. Formula oso eraginkorra da, eta ...\nOsagai zerrenda oso garbia eta sinplea du, bere osagai izarra proteasa delarik. Proteasa zelulen birsorkuntza exfoliatu eta sustatzen duen entzima indartsua da, larruazala argiagoa eta leunagoa izan dadin. Alantoinarekin eta glizerinarekin konbinatzen da larruazala hidratatzeko eta lasaitzeko. Formula izugarri eraginkorra da, eta larruazala distira nabarmenarekin uzten du. Bere ospea ukaezina da, produktu hau edozein lekutan stockean aurkitzea borroka larria baita - Seuleko merkataritza auzorik ezagunenetan ere.


Herri Batasuna Euskal Herriko alderdi politiko abertzale eta ezkertiar iraultzaile bat izan zen. Haren helburuak independentzia eta sozialismoa ziren. Espainian legez kanpo utzi zuten eta, Frantzian Batasuna legezkoa izaten segitu bazuen ere, ez zen inoiz Herri Batasuna izenarekin aurkeztu.\n1.4 Batasunaren legez kanporatzea\n1.4.1 AuB eta Herri Plataformak\n1.5 Herritar batasunaren ibilbidea, kontzeptu gisa\nHilabete batzuk geroago, 1979ko martxoan, Espainiako Parlamenturako eta Senaturako hauteskundeak egin ziren, eta HBk lehen ezustea eman zuen. Lehenik eta behin, hauteskundeetarako proposatutako formularengatik harritu zuen; izan ere, hautatutako diputatuek euren aulkiak ez betetzeko konpromisoa hartu zuten. Horrek Espainiako estamentuen eta gainontzekoen gaitzespena eragin zuen, formula horrek hautesleen artean arrakastarik izango ez zuela uste baitzuten. Hain zuzen ere, hor gertatu zen bigarren ustekabekoa. 172.110 boto lortu zituen, bere oposizio nagusia zen Euskadiko Ezkerrak izandako botoen bikoitza hain zuzen ere. Emaitzek gainerako alderdiak harritu zituen. Guztira, hiru diputatu (Francisco Letamendia «Ortzi», Telesforo Monzon eta Periko Solabarria) eta senatari bat (Miguel Castells) lortu zituen. Egiaztagutunak jasotzera joaterakoan, Monzon EAJko diputatu gisa berrogei urte lehenago erabili zuen aulki berean eseri zen.\nEmaitza horiek hilabete geroago hobetu egin zituzten, izan ere, 1979ko apirilean estreinakoz egin ziren udal hauteskundeetan emaitzak oraindik handiagoak lortu zituen HBk. Lehen urratsak ematen hasi zenetik urtebete baino ez zen pasa, eta jada Hego Euskal Herriko bigarren indar politikoa bihurtu zen. 211.000 boto lortu zituzten Batzar Nagusietan eta Nafarroako Foru Parlamentuan, eta 282 zinegotzi eta hamar alkatetza. Zinegotzien baturak ez ditu boto guztiak islatzen, baina kontuan izan behar da herri hautagai asko aurkeztu zirela HBren izena hartu gabe. Denbora pasatu ahala, Herri Batasunak zinegotzi kopurua handitu zuen, neurri batean, hautagaitza mota horren murrizketari esker.\nHerri Batasunaren iritzia egoera horrek Hego Euskal Herriaren zatiketa betikotuko egingo zuen, eta horri aurre egiteko asmoz, Ezker Abertzaleak erreforma horrekin hautsiko zuen bestelako ikuspegia jarri zuen mahai gainean. Horrela oinarri zehatza zuen Kas Alternatibaz gain beste egitura-proposamen bat ere luzatu zuten, Autonomia Estatutu bateratu bat lortzeko bidean: Euskal Herriko Biltzarre Nazionala.\nBaina Ezker Abertzalearen zabalkuntza eta berrantolaketa beste gai sozial batzuetan ere nabaritu zen. Besteak beste, nabarmentzekoa da 1970eko hamarkadaren amaierako eta 1980ko hamarkadaren hasierako energia nuklearraren aurkako borroka. Horren arrazoia Euskal Herrian hainbat zentral nuklear eraikitzeko proiektua zen, 1970eko hamarkadaren hasieran. Kaltetutako eremuetan proiektu horiek izugarrizko oposizioarekin topo egin bazuten ere, ez zen aski izan Lemoizko zentral nuklearraren eraikuntza lanak hastea saihesteko. Euskal Herriaren luze zabalean batzorde antinuklearrak antolatu ziren, eta Euskal Herriko masa mugimenduaren historiarako garrantzi handia izango duen dinamika hasi zen. Lemoizen aurkako martxak, itzalaldiak, muralak, intsumisioa, eta zentral nuklearrei eta horien arriskuei buruzko informazio kanpainak antolatu zituzten. Gainera, ETAk gatazkan parte hartu izanak mundu osoko oihartzuna eman zion. Azkenean, zentralaren eraikuntzari buruzko luzamendua dekretatu zuten, eta lanak gelditu ziren.\nNATOren erreferendumean aurka bozkatzeko eskaera egiten zuen pegatina.\nHBren etengabeko goraldiak eta Ezker Abertzaleak zabaldutako jarduera handiak Espainiako Gobernua eta Euskal Herriko eskuina kezkatzen jarraitzen zuen. Kezka horren ondorioz, 1987ko amaieran, Madrilen ETA eta HBren inguruko ituna sinatu zuten EAJren eta Euskadiko Ezkerraren laguntzarekin. 1988ko urtarrilean, ildo horri jarraitu zioten, eta Ajuriaeneko Ituna deitutakoa sinatu zuten, geroago, Nafarroan, antzekoa sinatuta. Itun horien helburua Ezker Abertzalearen jarduera boikotatzea eta Espainiaren eta Euskal Herriaren arteko gatazkaren existentziaren tesi abertzalea desbideratzea zen; izan ere, euskal herritarren arteko arazotzat ematen zuten.\n1988an, Ezker Abertzaleak bere egiturak berrantolatzeko prozesua hasi zuen, negoziaketa prozesuarekin aurreikusten zen fase berriari aurre egiteko. Akordio politiko berria lortzeko aukeraren aurrean, eremuka lan egiten hasi zen, arazo bakoitzaren aurrean hautabide zehatzak prestatzeko. Espainiako Gobernuak gatazka elkarrizketaren bidez konpontzeko keinua egin zuen, aurretik, Ajuriaeneko eta Iruñeko itunekin eta euskal presoen sakabanatzearekin egoera tenkatuz.\nEzker Abertzalea isolatzeko Itunen estrategiak nahi izandako emaitza izan ez bazuen ere, bere ondorioak dimentsio nazionalak hartu arte handitutako gatazka zehatzetan nabaritu ziren, adibidez, Leitzarango autobidean. HBk hitzartutako konponbidea bultzatzean kontzentratu zen, eta, horretarako, diseinu ofizialaren ordezkoa proposatzen zuen. Koordinakundearekin elkarrizketa prozesua irekitzeko, talde politikoekin eta enpresa eraikitzaileekin elkarrizketak mantendu zituen. Nolanahi ere, erakundeen ezezkoaren aurreko erantzuna bide ofiziala eraikitzea izan zen, lanen hasierarekin.\nHBk bizitako desorientazio eta isolamendu egoeraren aurrean, herriaren batasunaren funtzionamendua berriro planteatuko zuen barne prozesuaren beharra ikusi zen, bai eta estrategia eta taktika politikoen baliotasunari eta indarrari buruzko hausnarketa ere. HBko egiturek aldaketak izan zituzten; hala nola, Mahaiko eremu teknikoetako eta eraketako berrikuntzak, eta Batzar Nazionala eta Biltzarreko erakunde berriak sortu ziren. Eztabaidak Urrats Berri izena hartu zuen, eta sei hilabete luzeetan garatu zen (1991ko azarotik, 1992ko apirilera), hainbat gai landu zituen sakonki; hala nola, Ipar Euskal Herriaren izaera estrategikoa, nazioarteko solidaritatea, ekologia eta garapena, antimilitarismoa, etab. Eta gai zailak saihestu gabe, gatazka armatua hausnartu zuten jarrera orokorra lortu arte; barneko iritzi aniztasuna onartuta. Alderdi politikoen erantzukizuna herrialde eta sektore zabalduak gatazka armatura eramaten dituzten arrazoi politikoak aztertzea eta horietarako konponbide errealak bilatzea da. Aldi berean, gaitzespen antzuen dinamika baztertu zen; izan ere, Espainiako Estatuak Euskal Herrian eragiten duen egiturazko indarkeria legitimatzea esan nahi zuen. Gainera, emakumezkoaren zein euskararen egoeren problematikak landu zituen, arrazoibidea koherente bihurtzeko barne neurriak sartuta.\nUrrats Berri prozesua pauso garrantzitsua izan zen Herri Batasunaren proiektuaren teorizazioan. Herriaren batasuna abertzaleen eta ezkertiarren antolakuntza taktiko-estrategiko bezala definitu zen eta, ondorioz, alderdi politiko bihurtzea ukatzen zuen.\n1986koa bezala, 1992ko elkarrizketa-txanda ofiziala eta jendaurrekoa izan zen, eta, bi indarren arteko harremana ezartzeaz eta gatazkaren diagnostiko orokorra egiteaz gain, konponbide-proposamen gisa, elkarrizketa- eta negoziaketa-eredua hitzartzea zen helburua. Hitzartutako gaien zerrenda landu bazen ere, ez zen sakonki landu, konponbide ereduari zegokionez eta, udazkenean, bigarren fasean egin beharreko elkarrizketak ez ziren 1997ra arte berrartu.\nEuroparako ere garrantzitsua izan zen 1992; izan ere, Europar Batasunaren eraikuntzarako funtsezkoak izango ziren Europako Agiri Bakuna eta Maastrichteko Ituna sinatu ziren. Europa horrek gero eta eragin handiagoa zuen Euskal Herriko gizarteko bizitzan, gizarte eta politika-baldintzetan. HBk 1989ko Europako hauteskundeetan lortutako eurodiputatua erabili zuen, aberastasunaren bidezko banaketan, giza eskubideekiko errespetuan, eta gainontzeko herrialdeekiko eta hori osatzen dutenekiko elkartasunean oinarrituta, bere biztanleen berdintasuna eta ongizatea bermatzeko gai zen Europa eskatzeko, nazio guztiak, euren subiranotasuna, bertako sinboloak, kulturak eta Autodeterminazio eskubidea onartuta. Europako esparru geografikoak eta politikoak lehentasuna hartu zuen HBko nazioarteko zereginean eta, urte horretan, Herri Enbaxada jarri zen abian, Bruselako ordezkaritza hain zuzen.\nEuropako eraikuntza eredu hori ukatu zuten hiru boto bakarrak HBko diputatuenak izan ziren. Existitzen zen Europa eredua kritikatzeaz gain, HBk hori aldatzeko bestelako ereduak eskaintzeko lan egin zuen. Horretarako, hainbat eztabaidatan parte hartu zuen Europa osoan, iritziak zabaltzeko eta kontrastatzeko lan handizalean. Herrialde askeen Europaren hautabidea 1994ko hauteskundeetan ateratako Europa, crítica y alternativa lanean jaso zen.\nEztabaiden ondoren, biltzarrek Oldartzenen arrazoibidea bermatu zuten, gehienbat. Militantziak teoriatik praktikara pasatu nahi zuen eta, batez ere, eraikuntza nazionalaren eta sozialaren prozesua azkartu eta Espainiako Estatuari aurre egin nahi zion tinko. Une horretatik aurrera azaldu zuen HBk eraikuntza nazionalean eta eraldaketa sozialean oinarritutako estrategia berria, erresistentziara mugatzen zen ildoa baztertuta. Lan ildo ezberdinen bidez, indarren pilaketa aurkezten zen bi elementuren konbinazioaren ondorioz: irekitasuna eta sendotasuna. HBren proiektu independentista eta sozialista indarreko sistemaren hautabide zen heinean, errealitatearen eraldaketak borroka politikoa ekarriko zuen, zalantzarik gabe. Nolanahi ere, prozesuan erabakitakoaren arabera, HBk beste oinarri sendo bat ere landuko zuen: elkarrizketaren aldeko lana jarraitzeko beharra eta negoziaketa politikoa. Aldatu zena ulertzeko era izan zen, ez helburu gisa, baizik eta esparru politiko berria lortzeko tresna gisa.\nBitartean, giro politikoa irakiten zuen udaberri horretan, 1995eko apirilaren 26an, ETAk Alternatiba Demokratikoa izenez ezagututako bake proposamena iragarri zuen, KASen zimenduetan oinarritutako proposamena eguneratua eta berritua, hain zuzen ere. Lehen aldiz, erakunde armatuak bi maila ezberdindu zituen; Estatuari eta ETAri zegokiena, eta Euskal Herriko gizarteak eztabaidatu eta erabaki beharrekoa. HB proposamena gizarteratzen hasi zen eta, horretarako, hasieran, ohiko bideak erabili zituen inoiz baino indartsuago; hedapen masiboa eta kontaktuak. Azken horretarako, HBk lehen aldiz hitz egin zien Espainiako alderdiei, PSOEri, PPri eta EBri bidalitako gutunekin. Batzuk erantzunik izan ez bazuten ere, antzeko batzuk ELA, CCOO edo LAB bezalako sindikatuekin eta EAJ eta EA bezalako alderdiekin egindako bileren jatorria izan ziren. Geroago, 1996ko otsailetik aurrera, herri batzar irekien dinamika hasi zen.\nUda horretan, era berean, Jose Luis Salegi errefuxiatuaren albistea ere ezagutu zen, eta irregulartasunez betetako autopsiak gerra zikineko kasu berria igartzen zuen. Gainera, Santo Domingoko deportatu Iñaki Arakamaren, Pello Gantxegiren eta Eugenio Etxebesteren estradizioek Jose María Aznarren Gobernuaren borondatea azaldu zuten, elkarrizketaren bidea sustraitik moztuta.\nBake proposamena zabaltzeagatik Mahai Nazionala aulkian eseritako epaiketa 1997ko urrian hasi zen. Hasieratik, epaiketa horrek itxura txarra zuen, eta akusatuak babesgabetasun egoera argian zeuden. CESIDak abokatuek defentsa estrategia diseinatutako Gasteizko egoitzan egindako espioitzak hiru hilabete geroagoko epaiketako gertaera harrigarriak arrazoitu zituen. Epaiketara joandako nazioarteko behatzaileek irregulartasunak salatu zituzten, eta epaia «akats historikoa» zela esan zuten, Auzitegiak presio onartezinak jasan zituela, adierazpen askatasuna urratu zela, eta prozesuaren gaiaren eta epaiaren arteko alde nabarmena zegoela adierazita. «Epaia guztiz politikoa» izan zela ondorioztatu zuten.\nGerta zitekeen alderdi abertzalea legez kanpo uztea, eta, horren aurrean aurrean, HBk eraikuntza nazionaleko estrategia eta lankidetza politikoa bizkortzea erabaki zuen, erantzun dinamikan sartu ordez. Egoera horretan, Euskal Herritarrok hautesle taldea sortu zen. Horrek Hitzarmen Nazionala berea egin zuen, eta 46.000 sinadura lortu zituen urriaren 25eko hauteskundeetara aurkeztu ahal izateko.\nEta testuinguru horretan egin zuten lehen Aberri Egun bateratua. Urte luzez mota guztietako deialdiak izan ondoren, ekimen bateratu asko antolatu zituzten Euskal Herri osoan, Lizarra-Garaziko Hitzarmenaren gerizpean; egun historikotzat jo zuten antolatzaileek, eta burujabetzaren alde elkarrekin lan egiteko dei ugari izan ziren. Mobilizazio sorta hura Bizkaiko hiriburuko manifestazioarekin bukatu zen: milaka lagunek, Lizarra-Garaziko Hitzarmenaren sinatzaileen deiari erantzunez, babesa adierazi zioten bide horri eta lepo bete zituzten kaleak. HBko militanteek gogotik lan egin zuten hilabete haietan (beti bezala), eta handik gutxira, mahaikideak askatzeko eskatu zuten haiek preso zeuden espetxeen aurrean. Baina Herri Batasunak ez zituen soilik kale-agerraldiak, bilerak, hautabideak, elkarretaratzeak edo erakundeetan eta gizartean lan egiten. Apirilaren 26an, haren sorreraren urteurrenean, Herri Batasuna, askatasunaren aldeko 20 urteko borroka liburua aurkeztu zuen.\n1999ko azaroan, erakunde armatuak esan zuen, APS berri agentziaren kameren aurrean, bukatutzat ematen zuela aldebakarreko su eten mugagabea. Horrez gainera, 1998ko abuztuan ETAk, EAJk eta EAk akordioa sinatu eta, besteak beste, Euskal Herrirako erakunde nazional eta burujabe bat sortzeko konpromisoa hartu zutela jakinarazi zuen. 1999ko abuztuan bi alderdioi aurkeztutako beste proposamen bat ere ezagutarazi zuen ETAk, bi alderdiek oraindik onartu gabea, zeinak zazpi herrialdeetan hauteskundeetara deitzea proposatzen zuen. Abenduaren 1ean, HBk bat egin zuen, «Bakea behar dugu» goiburuarekin, Juan Jose Ibarretxek antolatutako ekitaldiekin, eta iritzi guztietako milaka lagunek elkarretaratzeak egin zituzten.\nUrtarrilaren amaieran, mobilizazio sozial handia izan zen preso politikoen aldeko greba orokorrean: kale-agerraldi eta elkarretaratze ugari, eta baita elkartasun ekintza asko ere. Handik bi egunera, HBren kontrako operazio batean, Espainiako Poliziak, Baltasar Garzonen aginduz, erakunde honetako zortzi kide eta buruzagi atxilotu zituen. HBko nazioarteko harremanen arlokoak edo bertan ibilitakoak ziren denak.\nHil amaieran, 1999ko uztailaren 11n ETAk, EAJk eta EAk bilera egin zutela eta bertan, prozesua definitu beharra agerian geratu zela jakin genuen, erakunde armatuaren agirien bidez. Hala ere, ez alderdi batek ez besteak ez zion ETAri hautabiderik helarazi, zeinak irailean jasotzea espero baitzuen. ETAren 1998ko ekimenak Euskal Herriaren lurralde zatiketa gainditzeko bide bat urratu nahi izan zuen.\nHandik gutxira, ezker abertzaleko hogei kide –EHko kargu instituzionalak eta HBko arduradunak, tartean- atxilotu eta espetxeratu eta HBko Bilboko, Donostiako eta Iruñeko egoitzak miatu zituzten. Espainiako Barne Ministerioaren arabera, operazio harekin, «ETA-EKIN egituraren zuzendaritza» desegin zuen. Atxiloketek jarraitu zuen hurrengo asteetan: beste operazio polizial-judizial batean, bederatzi lagun atxilotu zituzten, denak herri mugimenduetan eta eskubide zibilen eta politikoen aldekoetan parte hartzeagatik oso ezagunak. Joxemi Zumalabe Fundazioaren eta ABKren egoitzak miatu zituzten. Azken eraso errepresibo honi erantzunez, manifestazio jendetsua egin zuten Donostian, isilpean, Euskal Herriaren eskubide demokratikoen alde.\nBitartean, Estatuko salatariak hautes-zerrendak zorrotz aztertzeko agindu zuen. Batasunak, bestalde, jarduera politikoarekin aurrera egitea erabaki zuen. Ezker abertzaleak EAko buruzagi Rafa Larreinaren erronka onartu zuen, udal hauteskundeetan zerrendak elkarrekin osatzeko, baina azkenean, Larreinak atzera egin zuen.\nEkain erdialdean, legeriaren araberako udalak osatu zituzten salaketen, atxiloketen eta poliziaren oldartzeen artean. Eusko nazionalistak eta espainiar nazionalistak batera aritu ziren hautetsontziek adierazitako borondateari muzin egiten, eta ehunka hautetsiri eta milaka hautesleri apartheid politikoa ezartzen hasi zitzaizkien.\nIzena erabiltzeari Euskal Herritarroken sorrerarekin utzi bazitzaion ere, alderdia legez kanpo utzi eta hurrengo urteetan, ezker abertzaleak herritar batasun adigaiari eutsi zion, erreferente politikoa eta ildo instituzionala jorratuko zuen antolakundearen inguruan hitz egiteko. Zutik Euskal Herria ebazpenean, 2010ean, horrela ere jasotzen da:\n2017an, ezker abertzalearen ibilbide estrategiko berriaren aurka agertutako talde eta kide batzuk Herritar Batasuna izeneko irismen urriko alderdi politiko bat sortu zuten, jatorrizko Herri Batasunaren oinordeko izateko asmoz.\n↑ a b c d Ezker Abertzalea, ed. (2008). 1978-2008. 30 urte... ta aurrera. , 64 or. (Noiz kontsultatua: 2010-02-19).\n↑ (Gaztelaniaz) EL LEMA DE LAMANIFESTACIÓN SINTETIZA EL SENTIDO DE LA CONVOCATORIA. 1978ko urriaren 19a (Noiz kontsultatua: 2010-02-19).\n↑ (Gaztelaniaz) Muley, Julio. (22/11/2006). Un ex mercenario del GAL desvela cómo asesinó al dirigente de HB Santiago Brouard. (Noiz kontsultatua: 2010-02-19).\n↑ (Gaztelaniaz) Pacto de Ajuria Enea. Acuerdo para la Normalización y Pacificación de Euskadi. 1988ko urtarrilaren 12a (Noiz kontsultatua: 2010-02-19).\n↑ (Gaztelaniaz) Dos encapuchados asesinan al diputado de HB Muguruza y causan heridas graves a Esnaola. 1989ko azaroaren 20a (Noiz kontsultatua: 2010-02-19).\n↑ (Gaztelaniaz) Gregorio Ordóñez, en el recuerdo. (Noiz kontsultatua: 2010-02-22).\n↑ (Gaztelaniaz) Prego, Victoria. (1997ko uztailaren 15a). Por la paz, la unidad y la libertad. (Noiz kontsultatua: 2010-02-22).\n↑ (Gaztelaniaz) Suarez, Orlando. IN MEMORIAM: José Luis Caso y Francisco Cano. (Noiz kontsultatua: 2010-02-22).\n↑ Ezker Abertzalea. (2010-02-16). (PDF) Zutik Euskal Herria. (Noiz kontsultatua: 2010-02-19).\nAzken aldaketa 19 maiatza 2022(e)an, 17:09(e)tan\nOrriaren azken aldaketa: 19 maiatza 2022, 17:09.


Free chat Paulo Afonso. Ausazko arrotz doan txateatu berehala Paulo Afonso tik.\nFree chat Paulo Afonso\nOngi etorri Chatroulette Paulo AfonsoEdozein lekutan, munduko pertsona aleatory bat konektatzeko. Chatroulette Paulo Afonso dezakezu honako aukeren artean aukeratu:- Guztiak pertsona mota Paulo Afonso doan Txata. Zehaztu behar du, eta 'Ezarpenak' joan.- The 'bideo' moduan webcam Txateatu.- The 'mikro' moduan mikrofono Txateatu.- Txata ez mikro eta 'testua' moduan bideo gabe anonimoki.- Spy beste anonimoki onartzen bada hizketaldiak.- Ez baduzu nahi spied beharreko aldatu 'ezarpenak' atalean.Sakatu 'F2' hasteko, edo egin klik 'start'.\nPaulo Afonso hirien zerrenda:


Ingurumen konpromisoa | Fundación Vital Fundazioa\nVital Fundaziotik zenbait ekintza abiarazi ditugu, eta guztiak batera, ingurumenaren zaintzarekin eta errespetuarekin dugun konpromisoa osatzen dute.\nInguruarekiko duzun kezka, gure kezka ere badelako\nAraba ingurumen-altxorra da. 3.000 km2 inguru ditu, eta paisaia anitzen sorta zabala oparitzen digu gure lurraldeak. Lautada, Gorbeia mendialdea, Arabako Errioxako mahastiak, Maeztuko landa berdeak, gure lurraldeak inguruko flora eta fauna espezie dibertsitate anitzena du.\nHala ere, gure ingurua kaltetzen ari da. Gure bizimoduetako zenbait ohitura aldatu behar ditugu, guk jaso genuen bioaniztasuna hurrengo belaunaldiek ere oinordetzan har dezaten nahi badugu. Lanari ekiten ez badiogu, ingurumena ez ezik, geu ere kaltetuak izango gara.Erronka dugu aurrean: aldatzea natura eta ingurumena babesteko.\n. Horregatik, gure fundazio guztietan plastikoaren erabilera saihesten hasi gara eta eguneroko elementuen kontsumo ohitura arduratsuetan hezitzen; hala nola, botilako uraren kontsumoa edo materia birziklagarrien kudeaketa bezala.\nIngurumenaren zainketaz dugun konpromisoa aurkeztuko dizugu. Sentsibilizatzea eta zenbait arlotan jardutea helburu duten hainbat ekintza abiarazi ditugu, hala nola kontsumo arduratsua, energia garbiak edo energiak aurreztea.\nNaturarekiko maitasuna eta ingurumenaren zainketan zurekin bat egiten dugulako. Gure bioaniztasuna babestu nahi dugulako.\nIndormazio gehiago hemen.


Fikziozko audio-liburua | Bizigiro | Berria\nHizkuntzen unibertso itxia. RN-R5 Espainiako irrati publikoak erritmo pausatuari eusten dio, antsietateak jotako irrati jeneralistek aspaldi galdutako erritmo horri. Bertako kazetariek beren denbora hartzen dute, ondo dokumentatutako erreportajeak taxutzeko. Joan den abuztuaren 25a da; larunbat goiza da, eta irrati hori daukat sintonizatuta. Iñigo Pikabea esaleak audio-liburua du aztergai, nola dagoen salerosketen merkatua Espainian. Datu eta balorazio parrastaden artean, nobelen audioak sartzen dizkigu tarteka. Gaztelania eta ingelesa dira aditzen ditugun hizkuntzak. Tira, zenbatetan ez ote diguten agindu, zera, iraganeko kontua dela frankismoan sufritutako gaztelaniaren gorengotasun kulturala, demokraziarekin Espainia hizkuntzen eta kulturen erreinu bateratzailea bilakatu dela, guztiak direla guztionak, eta hau eta beste? Irrati esatariak, egin zuena egin ordez, gaztelaniaz gain katalana, galegoa edo euskara hauta zitzakeen erreportajea ilustratzeko, kontuan hartuta gaztelaniaz gain beste hiru hizkuntza horiek ama hizkuntzatzat dituzten entzuleen zerbitzura ere badagoen irrati publiko batean ari dela. Mundu ikuskera jakin bat islatua geratu zen erreportajean, frankismoko supremazismoaren tradizioari eusten doana.\nFikzioaren abangoardia. Ez da huskeria, ezta salbuespena ere Pikabearen erreportajeko detaile hori. Arau bihurtutako jokaera da Espainian. Franco ezagutu ez zuen belaunaldiko kidea da Pikabea, demokrazian hazi eta hezia, Nafarroako Unibertsitatean kazetaritza ikasia. Esatari zaildua RTVEn, nazioarteko berriemailea eta albistegietako erredaktorea izan dena azken bi hamarkadetan. Dagoen tokian dagoela, kultur aniztasunaren baloreak transmititzearen aldeko konpromiso publikoa hartu duen giza taldeko kide behar luke izan; beste hitzetan, Espainiako demokraziaren abangoardia behar luke izan, politikariekin, unibertsitate eta hezkuntzako irakasleekin, epaileekin... batera. Baina kontrakoa erakusten digu bere praxiak. Hamarkadetan nazkatzeraino kontatu diguten ipuin polita baizik ez dela diskurtso ongilea, kultur aniztasunarena. Eurek ere sinesten ez dutena, eta okerragoa dena, ez dutena aplikatzen egunerokoan. Konstituzioaren liburu sakrosantua fikziozko nobelatzat hartu eta audio-liburuan grabatu dutena, arrosarioaren erretolikaren antzera errepikatzeko.


Elkartek 2017 - II. faserako deialdia. Arlo estrategikoetan elkarlaneko ikerketa sustatzeko laguntza programa. - Eusko Jaurlaritza - Euskadi.eus\nElkartek 2017 - II. faserako deialdia. Arlo estrategikoetan elkarlaneko ikerketa sustatzeko laguntza programa.\n[Elkartek 2017 - II. faserako deialdia]\nOhar garrantzitsua! 2017ko ordutegi kontrolerako fitxa\n2017ko ordutegi kontrolerako fitxa\n2017ko ordutegi kontrolerako fitxa (XLSX, 15 KB)\nElkartek 2017 diru-laguntzaren justifikazio-kontua egiaztatzeko eta berrikusteko zerrenda\nII. Eranskina - Elkartek 2017 diru-laguntzaren justifikazio-kontua egiaztatzeko eta berrikusteko zerrenda (DOCX, 78 KB) (DOCX)\n2017. urterako, 18.000.000 € eta, 2018. urterako, 12.000.000 €.\nDeialdiaren araudia EBAZPENA, 2017ko uztailaren 27koa, Teknologia, Berrikuntza eta Lehiakortasuneko sailburuordearena, zeinaren bidez argitara ematen baita, 2017ko ekitaldiari dagokionez, arlo estrategikoetan elkarlaneko ikerketa sustatzeko laguntzen II. faserako deialdia - Elkartek Programa.\nAraudia EBAZPENA, 2016ko abenduaren 28koa, Teknologia, Berrikuntza eta Lehiakortasuneko sailburuordearena, zeinarekin argitara ematen baita, 2017ko ekitaldiari dagokionez, Elkartek Programa-Arlo estrategikoetan elkarlaneko ikerketa sustatzeko laguntzen I. Faserako deialdia.\nDeialdia argitaratu eta biharamuneko 09:00etan hasiko da proiektuak hautatzeko eskaerak aurkezteko epea eta 2017ko urriaren 11ean amaituko da, 12:00etan.\nEskabide-eredua (doc , 324.54 KB)\nSPRI - 2017ko Elkartek programa\nGora jotzeko errekurtso bat jartzeko, bete ezazu Zerbitzu elektronikorako sarbidean dagoen inprimakia


Krono by saioakortamadina 253 views\nKronika by saioakortamadina 351 views\nAnálisi de una noticia by saioakortamadina 227 views\nDoc4 by saioakortamadina 167 views\n2. sektorea by saioakortamadina 515 views\nBigarren sektorea by saioakortamadina 746 views\nobjetu digital hezitzailea\n1. OBJETU DIGITAL HEZITZAILE (ODE)
definizioa, egitura, agregazio maila eta tipologia
\n2. 1. SARRERA Objetu Digital Hezitzaileek, erabiltzaileen/ikasleen ezaugarriak kontuan izan behar dituzte, nahi dituzten helburuak lortzeko, hau da, ikaskuntza sustatzeko. Objetuek, beti, helburu hezitzaileen arabera erabili eta moldatu behar dira. Era berean, hainbat material edo objektu digital bateratu edota elkartu ezkero, material hezitzaile multimedia sortzeko aukera eskaintzen zaigu. Aldagai tekniko, pedagogiko eta ergonomiko batzuen arabera Objetu Digital Hezitzaile batek izan beharko lituzkeen ezaugarriak:

Multimedia : helburu didaktiko jakin batzuen arabera, Objetuak multimedia testuek duten izaera multisensoriala aprobetxatu behar dute.

Interaktibitatea : objetu interaktiboek, ikasleen informazio eta komunikazio gaitasuna suspertu beharko lukete eta era berean erabiltzaileen eta IKTen arteko harremana indartu eta ahalbidetu beharko lukete.

\n3. 1. SARRERA

Akzesibilitatea : objetuak modu eta molde guztietako erabiltzaileei eman behar diete aukera, baita hezkuntza behar bereziak dituztenei ere. Edukiari dagokionez, honek ulergarria, funtzionala, erabilgarria... izan behar du.

Malgutasuna : lortu nahi den helburuaren arabera, egitura eta antolakuntza alorrean malgua izan behar du objetuak.

Modularitatea : testuingurura era erraz eta azkarrean moldatzea komenigarria da. Unitate didaktikoa, sekuentzia didaktikoa... beharraren eta baliabideen arabera bererabiltzeko aukera eskaini beharko luke.

\n4. 1. SARRERA

Bererabilgarritasuna eta moldagarritasuna: modulu edo objetua testuinguru desberdinetan erabilgarria izatea hobesten da.

Interoperabilitatea : edukiak aurkibide baten arabera, etiketatu baten arabera, antolatu beharko lirateke hauen katalogazioa ahalbidetuz eta erabiltzailearen erabilgarritasuna erraztuz.

Portabilitatea : sistema estadarrak erabiltzea hobesten da, gainontzeko sistemekin konpatibilitate arazorik ez izateko.

\n5. 2. ESTANDARRAK LOM-ES v. 1.0: Objetu Digital Hezitzaile batek b ete beharreko kalitate gida da. LOM-a nazioarte mailan sortutako gida litzake, eta hau oinarri hartuta, Espainiak ere, bere kalitate gida sortu du, LOM-ES alegia. Bertan Objetu Digital Hezitzaile batek bete beharreko oinarrizko kalitatezko baldintzak ezartzen dira. Hona hemen, hainbat estandarizazio: -Metadatuak: LOM, DublínCore, etb. -Objetu digitalen kudeaketa : IMS, SCORM, etb. -Komunikazioa:hizkuntza neutroak, erabilitako sistema operatibo eta software inguruarekiko indipendienteak, XML web zerbitzua, adibidez.\n6. 3. AGREGAZIO MAILA ETA TIPOLOGIA Edozein objektu digital, bere etiketen artean kutsu hezitzailea duten erreferentziak dituen metadatu eskema baten bidez indexatua eta etiketatua dagoen unetik, objektu hori HEZIGARRIA dela diogu. ALDAGAIAK :

EGITURA : ODHaren antolaketa eta osaketa azaltzen du.\n7. FUNTZIONALITATEA : irakaskuntza-ikaskuntza ikuspegitik osagaiek betetzen duten funtzioak.\n8. ESTALDURA KURRIKULARRA : erakutsi nahi den eduki multzoa, hezkuntza maila jakin bati dagokiona .

Aldagai hauen arabera 4 maila bereiz daitezke, ondoren ikusgai:\n9. MAILAK : 1.MAILA OINARRIZKO OBJEKTUA: irudi, argazki, musika, animazioa... 2 MAILA IKASKUNTZARAKO OBJEKTUA: 1. mailako objetuen arteko lorturaren bidez sortzen diren objetuak eta erabilera egokia bermatzeko azalpenak jasotzen dituena. Ikaskuntza eta ebaluazio prozesua ahalbidetzen dute. 3 MAILA SEKUENTZIA DIDAKTIKOA : 2. mailako objektu digitalez osatua, eta kurtso edo ziklo oso baten ikaskuntzarako balio duena. 4 MAILA FORMAKUNTZA PROGRAMA : 3. mailako objektuez osatua. Ezagutza eremu oso bat barnera eta titulo bat lortzeko balio dezake. 4. AGREGAZIO MAILA ETA TIPOLOGIA\n10. 4. AGREGAZIO MAILA ETA TIPOLOGIA


Gerezirik ez - Zientzia Kaiera\nDuela hilabete batzuk plazaratu zen zientzia-ikerketa batean, ondorioztatzen zen “krisi garaian jaiotako umeak osasuntsuagoak direla”. Zer esanik ez, hedabide askok bildu zuten izenburu hori, baina kontuan sakondu beharrean gaude, ezin baikara cherry picking edo froga osatugabe batekin itsutu eta azkenean sasizko zerbait hedatu.\nSasizkoak hedatzen dira, kasu indibidualak aipatzen direnean, edota baieztapen bat egiten denean informazio asko isilpean gordeta, edota aurkako datuak isiltzen direnean.\n“Krisi garaian jaiotako umeak osasuntsuagoak dira” baieztapena egin zen, ustezko azalpen batzuk emanez: langabeziak gora egiten duenean, emakume ugalkorrak osasuntsuago daude, gehiago egiten dute lo, alkohol gutxiago edaten dute eta gorputz-masako indize txikiagoa dute.\nOso hedabide gutxik plazaratu zituzten ordea ondorioztapen zehatzak: langabezia-garaian, jaiotze tasak behera egiten du, baina umeentzako baldintzapen onak betetzen dituzten senitarteek ekartzen dituzte umeak mundura. Alegia, haurrak egiten dituzten emakumeak, gazteak dira, eta beraien familiak egonkorrak dira. Azken hau garrantzitsua da, zeren umearen amak lanik izan ez arren, amaren aitak lana izaten du, eta erraz har dezake familia osoa bere gain. Gauzak horrela, erraz uler daiteke “krisi garaiko umeak osasuntsu izatea”. Ez al da hala? Portzentajeen kontua besterik ez da: haur gutxiago jaiotzen dira, eta jaiotzen direnak gizarte eta ekonomia maila altuko edo ertaineko familietan jaiotzen dira.\nEgia esan, datu guztiak bildu ziren plazaratutako lan horretan, eta beraz ezin esan daiteke inongo gezurrik esan zenik zenbakietan. Hautatutako izenburuan dago huts egitea: baieztatzen den hori ez da guztiz moldatzen errealitatearekin, eta zer esanik ez, jendeari gaizki-ulertua eragin diezaioke. Zehatzagoak izango ziren esan izan balute krisi garaian jaiotze tasek behera egiten dutela baliabide urriko senitarteetan. Hala esan behar izan zuten, esan beharreko hori begi-bistakoa bazen ere.\nIzan ere, RTVE behartua gertatu zen barkamena eskatzeko. Esan behar da hala egin zuela, Izquierda Pluraleko Ricardo Sixto legebiltzarkideak galdera bat egin ostean parlamentuan. Berez, kolokan jarri zuen legebiltzarrean RTVEren sinesgarritasuna Sixtok, eta bere ustez, erraz egotz lekioke nazio-gurutzada katoliko bati, ikerkuntzaren ondorioak hain era lerratuan eman izana.\nEmaten du bada politikan baliagarria denean baizik ez dela erabiltzen zientzia, eta hori etsigarria da, hobe bailukete zientziari emandako diru-laguntza urriez hausnarketa sakonak egitea.\nAinhoa Aparicio, Libertad González (2014): “Newborn Health and the Business Cycles: Is it Good to be Born in Bad Times?”, Barcelona GSE Working Paper, núm. 702.\nArgitalpen-data: 2015/01/29 · Atala: Dibulgazioa, Mugaldea\nHogei aholku zientzia argitalpenen ondorioak egokiro interpretatzeko – Zientzia Kaiera\n[…] Gerta daiteke datuak nahita hautatuak izatea. Hain zuzen ere, “cherry-picking” esaten zaio ikertzaileen abiapuntuko hipotesiaren alde egiten duten frogak edo argudioak […]


Argia :: "Euskararen telefonoa itxaropenaren telefonoa da"\nDeabruaren abokatua Garbi�e Petriati\n"Euskararen telefonoa itxaropenaren telefonoa da"\nBista txorrotxa behar baitu Hizkuntz Eskubideen Behatokiko zuzendariak.\n2012-07-08\t6 0 Follow @aritzgalarraga\n(Josu Santesteban) Behatokiren bat aukeratzen hasita, ikusmira eskasekoa aukeratu ez ote duzun...\nIkusmen zorrotzeko behatokia da, haatik. Herritarren bizipenetan oinarritua. Analizatzen duen errealitate hori bai da eskasa eta gabeziaz beterikoa.\nEsadazu zer ikusten den Behatokitik.\nEn castellano, por favor edota vous êtes obligé d’utiliser le français entzun behar izan duen euskalduna. Hizkuntza bat galtzen da dakitenek ezin dutelako erabili, elebakarrek hizkuntza inposatzen dutelako. Behatokia Euskararen telefonoa soilik ote den galdetuko banizu...\nBaiezkorik ezin esan. Zer dira hizkuntza-eskubideak? Zein da beste hizkuntza gutxiagotuetako egoera? Zer egin ahal dugu elkarrekin? Esparru horiek ere lantzen ditu.\nBaina Euskararen telefonoa ez da, preseski, Itxaropenaren telefonoa.\nEuskararen telefonoa itxaropenaren telefonoa da. Herritarrak badaki ahal duen guztia egingo duela urraketa egoera gainditzeko. Kexak jarriz, emaitzak lortzen dira eta eragin egiten da.\nLagun erdaldun elebakar bati ez omen diote erdaraz atenditu. Nora deituko du gajoak?\nHori zientzia fikzioa da.\nNola? Erdaldun elebakarrek berdin ordaintzen dituzte zergak!\nHizkuntza politika egiten dena eta egiten ez dena da. Gaur egun herritar guztion zergekin diru gehiago bideratzen da erdarak indartzera euskararen normalizaziora baino.\nBaina hizkuntzek ez, hiztunek dituzte eskubideak.\nEskubideak pertsonok ditugu. Hizkuntza eskubideak giza eskubideak dira. Oinarrizko giza eskubideak urratzen zaizkigu euskaldunoi. Ez diote hizkuntzari erasotzen, hizkuntza horretan bizitzeko eskubidea duten pertsonari eta komunitateari baizik.\nEta zer da garrantzitsuago: medikuak sendatzea edo euskaraz egitea?\nMedikuak euskaraz sendatzea nahi dut. Kito! Kordobako Mediku Elkargoak dio: “Pazientea eta medikuaren arteko harremanean, komunikazioa da funtsezko osagaia”. Ezin egoki sendatu ulertzen ez zaituen pertsona batek.\nZe tema euskaldunok euskararekin!\nEz da tema kontua, eskubidea da auzia. Tematurik daude erdaldunak euskararekin. Hobe da jakitea ez jakitea baino. Euskal Herrian, hizkuntza dela eta, ez dago herritar guztientzat aukera berdintasunik.


Asegurua alokairu ordaintzen ez dutenerako\nAseguru honek etxebizitzen errentatzaileak babesten ditu maizterrek errenta ordaintzen ez dutenerako, honako estaldurekin:\n- Errenta ez ordaintzearen ondoriozko gastu eta diruzko kalteak ordaintzea.\n- Errentak ordaindu ez dituen maizterrak ekintza bandalikoen ondorioz etxebizitzaren edukian eragin ditzakeen kalte materialak ordaintzea.\n- Haien eskubide eta interesen babes juridikoa ematea, aseguratutako etxebizitzei dagokienez.\nKutxabanken alokairu-asegurua kontratatu ahal izateko, honako baldintzak bete behar dira: alokatutako etxebizitzaren ohiko erabilera; errentamendu-kontratua Hiriko Errentamenduei buruzko Legearen (LAU) araberakoa izatea; alokairuaren gutxieneko iraupena urtebetekoa izatea; eta errentatzaileek mugagabeko lan-kontratua izatea beste inoren kontura lan eginez gero, edo autonomoak badira haien antzinatasuna kreditatu behar izango dute (kasu bietan antzinatasuna urte batekoa izango da gutxienez).\n• Etxebizitzak errentan jartzen dituztenei segurtasuna eskaintzen die. Horrela, alokairuen ordainketa bermatuta izango dute eta etxebizitzen alokairuan dagoen arrisku handienetakoa gainditzen dute.\n• Errentak ez ordaintzeaz gain, maizter berankorrek etxebizitzan eragindako kalteak ere estaltzen ditu.\n•Jabeen eskubide eta interesen babes judiziala bermatzen du.\n•Etxebizitza-aseguruaren osagarria da.\nKutxabank etxebizitza-asegurua Kutxabank Aseguradora sozietatearen asegurua da. Kutxabank, Kutxabank Vida y Pensiones sozietatearen bankako aseguruen operatzaile bakarra da eta haren baimena eman du Kutxabank aseguru-etxearekin eragiketak egiteko. Gainera, artekarien Erregistro Administratibo berezian inskribatuta dago hurrengo zenbakiarekin: C0654A95653077.


78 irratsaioa - 97 Irratia\njueves noviembre 29, 2018 Tesla ordua Programas 0\nJarraitzeko, asteko hiru berri nagusiak aipatu ditugu. Lehenik eta behi,Kosovok Interpolen sartzeko saiakeraren porrotari emandako erantzunaz; Serbiatik eta Bosnia-Herzegovinatik datozen gaien gaineko %100eko zerga jarri baitu, bai Serbiarekiko negoziazioak zein barnean serbokosovarrekiko harremanak kaltetuak izan direlarik. Bestetik, Bosniako Estatutasunaren Egunaz, zein Vojvodinak Serbiarekin bat egitearen mendeurren-ospakizunez aritu izan gara. Eta bukatzeko, Montenegroko Estatuak, zenbait serbiar intelektuali (Čedomir Antić, Aleksandar Raković, Matija Bečković), Montenegron sartzea debekatu die, Montenegrok Serbiarekin bat egitearen mendeurrena ospatzen zuten ekitaldi batean parte hartu nahi zutela eta. Adierazpen askatasunaren kontrako eraso bat dugu hau, guren oihartzunik izan ez badu ere.\nSuelta la olla: La Gallina Vasca Suelta la olla: Las cumbres antiG7 en Suelta la olla


Energia-etiketa - EVE\nEzagutu energia > Multimedia > Infografiak > Energia-etiketa\nPC sistemarako infografia jeitsi\nMAC sistemarako infografia jeitsi\nEnergia-etiketak informazioa ematen digu tresnek edo gailuek kontsumitzen duten energia-kantitateaz. Horretarako, etiketan zenbait letra eta kolore erabiltzen dira: A (aurrezkia) letra tresna eraginkorrenei dagokie eta G (gastua), ordea, energia gehien kontsumitzen dutenei dagokie.\nEtxetresna elektriko, etxebizitza eta ibilgailuetan dagoeneko erabiltzen ari dira etiketak. Beraz, horiek erosterakoan etiketatzeari erreparatzea komeni da.\nEtxetresna elektrikoen etiketatzea\nHozkailuek, izozkailuek, lehorgailuek, garbigailuek eta ontzi-garbigailuek Europako araudia bete beharra dute energia-etiketatzeari dagokionez, eta, ondorioz, tresnon energia-kontsumoaz informazioa eraman behar dute etiketan.\nA etiketa daukaten etxetresna elektrikoak erostea komeni da, energia gutxiago kontsumitzen baitute lan bera egiteko. Gainera, tresna horien aukera eta kalitatea handiagoa izan ohi dira eta denbora gehiago irauten duten elementuak daramatzate\nEtiketa bi atal nagusi hauetaz osatuta dago:\nAtal finkoa, energia-eraginkortasunaren mailaz eta energia-kontsumoaz informazioa ematen duena.\nAtal aldakorra, etxetresna elektriko bakoitzaren inguruko informazioa ematen duena.\nGoiko aldean etxetresna elektrikoaren fabrikatzaileaz eta modeloaz informazioa dago.\nEnergia-kontsumoaren arabera, eraginkortasuna neurtzeko dauden 7 mailaren batean sailkatzen da tresna bakoitza: A (aurrezki handiena) mailatik G (gastua) mailara.\nEskuinaldeko zutabeak etxetresna elektrikoaren energia-klaseaz ematen du informazioa.\nEraginkorrena den A klaseari A+ eta A++ gehitu zaizkio, are eraginkorragoak direnak.\nBeheko aldean interes handiko kontzeptuez informazioa dago, informazio ezberdina dena etxetresna elektriko bakoitzaren arabera.\nGarbigailuek eta ontzi-garbigailuek garbiketan duten eraginkortasunaz eta ur-kontsumoaz informazioa; baita hozkailuen eta izozkailuen bolumena eta abarrez ere.\nElektrizitatearen kontsumoa kWh/urteko.\n1993. urteaz geroztik ari da EEE/EVE ziurtatzen eraikinen energia-kalitatea, CADEM sozietatearen bidez.\nEraikinek A, B edo C kalifikazioa lortu ahal dute.\nZiurtapen horrek etxebizitzaren kalitatea, erosotasuna eta energiaren aurreztea bermatzen ditu.\nEbaluatzen diren alderdi garrantzitsuenak hauexek dira:\nDiseinua eta eraikuntza-materialak.\nOrientazioa eta eguzki-energia ahalik eta gehien aprobetxatzea.\nMaterial isolatzaileak eta itxiturak.\nRaren kontsumoa gutxitzeko sistemak.\nIbilgailuen energia-etiketatzea CO2-ren emisioei lotuta dago, eta, beraz, ibilgailuen erregai-kontsumoari ere bai.\nBioerregaien erabilerak are gehiago murrizten ditu ibilgailu pribatuen CO2-ren emisioak.


Cookie delakoak oinarrizkoak dira Interneten funtzionamendurako, abantaila handiak ematen dituzte zerbitzu interaktiboak emateko orduan, gure web gunean nabigatzea eta erabiltzea errazten dute. Cookie delakoak gure web gunea bisitatzen denean erabiltzen den ekipoan instalatzen diren testu-agiri txikiak dira eta automatikoki ematen digute bisitariaren gaineko informazioa. Cookie hauek ezin dira birus informatikotzat hartu.\n"cookie"-ak ordenagailu zehatz baten nabigatzailearekin lotzen dira (erabiltzaile anonimoa)\nCookie-ak Chrome nabigatzailetik kendu\nCookie-ak Firefox nabigatzailetik kendu\nCookie-ak Internet Explorer nabigatzailetik kendu\nCookie-ak Safari nabigatzailetik kendu\nCookie-ak Opera nabigatzailetik kendu\nZerbitzurik onena eskaintzeko helburuarekin, www.eaj-pnv.eus Web guneak cookie-ak erabiltzen ditu. Gunean nabigatzen jarraitzen baduzu, baimena ematen diguzu cookie horiek erabili ahal izateko. Honi buruzko informazio zabalagoa gure lege oharrean aurkituko duzu .


Eskaintza anitza izango dute ikastetxeek Durangoko Azokaren Ikasle Goizean, modu birtualean – KULTUR SHAREA\nAbenduaren 4an hainbat tailer online eskainiko dira ikasleentzat: bikoizketa, blender, yogipuinak, ilustrazioa, liburu bat sortzeko prozesua…\nUrtero bezala, Ikasle Goizak emango dio hasiera Durangoko Azokako egitarauari, abenduaren 4ean. Modu birtualean bada ere, www.durangokoazoka.eus webgunearen bidez, Euskal Herriko ikasleek eskaintza anitza izango dute aurten ere. Azokako antolakuntzak diziplina ezberdinez osatutako egitaraua antolatu du ikasleentzat, euren ikastetxeetatik gozatzeko aukera izan dezaten. Tailerretan parte hartzeko ez da beharrezkoa izango aldez aurretik izena ematea, egunean bertan edo aurreko egunetan webgunera sartzearekin nahikoa izango da. Maila ezberdinetako ikasleentzat egongo da eskaintza, 5 eta 16 urte bitartekoentzat, hain zuzen ere.\nTxikienek, esaterako, Yogipuinak izeneko saioa izango dute eskura, Maite Arrese, Sara Arizmendi eta Oihan Arizmendiren eskutik. Bertan, yoga zer den ikasi, gorputza landu eta “burua eta bihotza lasaituko” dute. Ikus-entzunezko saio honetan hainbat ariketa egingo dira: arnasketak, pentsaera baikorra, asanak, erlaxazioa, amaierako ipuina… Saioa Maite Arresek gidatuko du, eta egokia izango da 5 eta 8 urte artean dituzten umeentzat. Gela huts bat izatea nahikoa izango da saioa jarraitzeko.\n8 eta 12 urte artean dituzten umeek, berriz, Marrazkiekin jolasean tailerrarekin gozatu ahal izango dute, Ainara Azpiazuren eskutik. Honetan, ariketa ezberdinak landuko dituzte: geometria landuz animaliak marraztea, hitzak nahastuz istorio bat osatzea, mantxekin irudiak asmatzea… Saioa jarraitzeko beharrezkoa izango dira paperak, arkatzak, borragomak, koloreetako margoak eta jolasteko gogoa izatea.\nAurreko urteetan bezala, baina oraingoan modu birtualean, Euskal Editoreen Elkarteak Liburu bat egingo dut jarduera antolatu du, 12 eta 13 urte dituztenentzat. Ana Urrestarazu (EEE) eta Karmen Elvira (Pamiela) izango dira gidariak, eta modu dibertigarrian ikasleek ezagutuko dute zein den liburu bat sortzeko prozesua.\nBikoizketa tailerra ere izango da 13 eta 14 urteko ikasleentzat. Mixer taldeko Yeray Varelak azalduko du zeintzuk diren kontuan hartu beharrekoak bikoizketa lanak egiterako orduan, eta hainbat adibide praktiko egingo ditu, telebistan agertzen diren saioekin.\nDBHko ikasleek oso tailer berezia izango dute eskura. Janire Iparragirre garatzaile gazteak Blender aplikazioaren sekretuak kontatuko ditu: bideo sorkuntza, 3D diseinuak, arkitektura… Parte hartzeko ezinbestekoa izango da aldez aurretik Blender aplikazioa deskargatuta izatea.\nTailerrez gain, Ikasle Goizak ere beste ekimen berezi bat izango du. Oihan Vegak eta Oizeder Mayo kazetariek sortzaile ezberdinekin elkarrizketa-saioa gidatuko dute. Tartea www.durangokoazoka.eus webgunean jarraitu ahal izango da zuzenean, eta bertan parte hartuko dute Liher musika talde donostiarrak, Kai Nakai abeslariak (iaz Azokako sormen beka irabazi zuen sortzailea), Erika Elizari idazle hernariarrak eta Aitor Arana idazle eta hizkuntzalariak.\nTags: Durangoko Azoka, Ikasle Goiza, Taupada\n[BIDEOA] Aitziber Etxeberria idazleak ‘Olivetti’ izeneko eleberria aurkeztu du


14 maiatza, 2012 1+1 727\nKokaina, porno, Lady Gaga. Eta horrela bai Mikel, nik uste gazteren baten arreta gureganatuko genuela GoiBerri eskuetan bazuen, ezta? Kar, kar, kar. Baina hemendik aurrera zer? Nola eutsi orain arreta horri hasierako tontakeria horiek gabe? Hiperestimulatu gabeko hitz huts-huts hauekin? Eta paperean!\nHonezkero sumatuko zenuen nondik joko dudan gaurkoan. Izan ere, alde batetik hilabeteak dira nik behintzat nire hitzak paper baten gainean ikusten ez ditudala (‘nire hitzak’ esan arren gainera ordenagailuarenak gehiago dira, jada eskuzko letra pertsonalik eduki ere ez dudalako, dena teklatuz idaztean) eta zu ere nire antzera ibiliko zarela pentsatzen dut.\nPantailan argitaratzea ordea askoz errazagoa da, eta blog edo sare sozialetan, argazkiak erantsi ditzakegu testuak girotzeko. Eta irudi batek ordezkatzen omen dituen mila hitzekin nahikoa ez badugu, bideoak ipin ditzakegu, edo abestiak… Dena, «momentu zehatz horretan» sentitzen duguna ahal bezain ongien adierazteko.\nMikel, nola ikusten duzu zuk papereko komunikabideen etorkizuna garai hauetan? Gazteak aipatzen nizkizun hasieran, beraiek izango direlako etorkizunean aldizkari kontsumitzaileak. Nola eutsi hauei? Atal honetan letra lodiz ere ez ditugu eta ideia nagusiak azpimarratzen! Beno Mikel, zuri pasatzen dizkizut orain ona beheraino iritsi diren irakurleak. Barkatu bidean asko galdu bazaizkit.\nGuztiok ditugu familian, lagunartean edo dena delako eremuan koaderno txiki batetan apuntatzeko modukoak diren gertaera edo pasadizo bitxiak, eta zure galderak, nire koaderno marroi ziztrinean aspalditik idatzia dagoen kontu bat argitara eramateko aitzakia ezinhobea eskaini dit (bai, koadernoekin ibiltzen naiz oraindik…). Honela dio:\nNire amonaren izeba soltera etxera etorri zen igande eguerdi batean. Halako batean, nire amonaren aitak, Donostiatik lehengusu batek ekarritako oparia martxan jarri zuen. Emakumezko bat hasi zen kantari, bazkalorduero zazpi seme-alaba bata bestearen ondoan eserita izaten zituen sukalde txiki hartan. Kantariak amaitzean, izeba soltera txaloka hasi zen. Amaitzean, horrelaxe esan zuen: «ateaizkiok txoixo egosi zati bat eta baxoerdi bat emakuma horri ederki abestu dik eta!». Opari hura, irratia zen.\nUrte batzuk beranduago, nire ama etxera iritsi berria zen lehen telebistari begira zegoen bere lau anaiekin batera, lurrean eserita. Amona sofan zegoen baina telebistari begiratu beharrean, bost haurrei begiratzen zien: «Ulertzen al dezue hor gertatzen ari dena? Galdetu zien harrituta».\nUrte batzuk beranduago, gure etxean, anaia eta biok ordenagailuan jolasean ari ginen munduko bideo-jokorik sinpleenean. Ama atzean genuen, zur eta lur zertan ari ginen begira: «ez dut sekula ulertuko nola zareten gai nondik joan behar duzuen jakiteko…»\nUste dut Artola, hiru istorio hauek bata bestearen atzetik nahiko erantzun badirela egin berri didazun galderarentzat, ezta?\n« Eguzkitako babesgarriak zugatik egin dezakeena\nJesus Urteaga: «500 urte barru berpiztu nahi nuke, euskararekin zer gertatuko den jakiteko» »


Aizarna.com :: ERREPUBLIKA GARAIKO JAIA SANTA ENGRAZIN\nGaur egun ere Santiagoren omenez ospatzen dira ermita honetan jaiak.\nBailaran honetan jaio zen Basarri eta badirudi gustura igotzen zela ermita honetara Santio egunez, eta egun zoragarria igaro ere bai, dirudienez.\nErrepublika garaian ospatu zen, berak deskribatzen digun jai eguna, eta nahiko egoki deskribatu ere. Bailarako ohiturak, ermitaren gorabeherak, elizkizunaren garrantzia, eta Plaxiori egiten dion deskribapena.\nErmita honekiko Aizarnarrak izan duten begirunea ere agerian jartzen digu, Tomax eliz-zainari egindako elkarrizketak.\nAipatzen ez duena erromeriak zuen garrantzia da, baina ez aipatu arren gazteentzako berak izango zuen handiena beharbada.\nErmita honetan bailarako biztanleek ospatzen zituzten jaien berri ematen digu Basarrik, 1935. urtean. Nik urte batzuk geroago ezagutu dut jai egun hau, eta esan behar egun horri buruzko nahiko oroitzapen polita dudala.\nJarraian azaltzen dudan kronika hau 1935. urtean Argia aldizkarian argitaratutakoa da.\nJon Egiguren --------------------------------------------------------------------\nSANTA ENGRAZIKO TONTORREAN EGUN BAT\nGaur, irakurle beste astetako aroa utzi, ta zu aditzera izango dezun Santa Engrazi gañean bildutako sortatxo batzukin natorkizu.Sortatxo goxo atsegiñak ote diran iruditura ekin diot lanari, baña neuretzat goxo ta atsegiñak izan arren, nere lotutasuna ta doairik eza bide bear dan bizitasunik emango ezpanie, ez lirake nere irakurleen gogozko izango, ta neretzat orixe mingarriena.\nIrakurleen gogoak asetzeari begiratzen baidiot geien bat. Idazten asten naizen guzian, irakurleak datozkit aurreko aldera.Oien piantza beti nere baitan.\nEa ba oraingoan asmatzen dedan . Zuen gogozko lantxoan izatea nai nuke.\nAurten bostgarren urtea dut goi zoragarri ori ikertzen. Bostgarren urtea euskal kutsu utsez estalitako goi arkaitz, baseliz, pagadi eder, basetxe txukun ta belardi orlegiak zanpatzen.Gaiñ eder ori, gure errian leen izakera gogorazten digun tontor ori, lenengo izanaldian bururatu zitzaidan izki edo letratxo batzuk idatzi nai izanaezkero gai egokienetakoa nuela.\nGure aurrekoen sinismena neurrigabekoa zela ikusten dut, ta elizatxo ura nun eta nola osatua dagoen dakianak, nik bezela berdín ikusten du.\nAurrekoen sinismena bero ta gartsua zala jakiteko, beste milla alderditan ere señale pranko arkituko genduke baña gaur gaiñ onetzaz mintazatuko gera. Berak emango digu zer esanik asko.\nAsi gaitean ba poliki poliki¡\nTa goiz irteera baño lenago, aurreguneko trumoi ta tximixtak aitatu bear ditugu. Aste guzian Santa Engrazi gora ta Santa Engrazi beera ibillita, ona emen komeri polita. Auxe bear giñun orain. Bezpera eguna iritxita.....alderdi hederá zeukagu.Laister erasoko zeok bota ta bota... ta noiz gelditu ez dik jakingo. Ta ba-dakik...ebiarekin etzeok joaterik ta pentsatzerik ere.\nOnelaxe irakurle, aurreguneko trumoi ta tximixtak izketa auetarako bidea eman ziguten. Gu kezkati giñan gogotik, bañan gure aldran bada denborale kontuan ondo ulertzen duan bat.Lengo ortan bapo asmatu zigun beintzat.Igande goiza izan diteken ederrena argituko zuela zion. Ta arrazoi zuen ikusi dezutenez. Eguna ezin da obea izan.Goizari elduta oñez joateko asmoa genitun baiña batzuk lotiak diralako besteak ordaintzea ez da bidezko.\nGuk komeri ori gendukala ikusi gendunean errezenera jo genduan.Bultzia edo trenera.\nGeltokiratu geranean lagun bapoak aurkitu dituguAtxukarro’tar Joseba or aurkeztu zan idia baño gogorrago, ta bai aiñ, mendizale purrukatu ta euskal zale zintzo degun Olabeaga’tar Patxi ezaguna ere.Bere seme bizkorra dan < Txaranbel > ere batera zaramakian.Alako taldea osatzearekiñ zer poza “Basarri”k.\nZestuaraiño joatea etzitzaigun asko kosta, baño andik gorakoa ez duk jolasa.Zazpi bat ordu laurden.malda gora.Guretzat onena ori izaki berriz. “Ez da ala Patxi”\nAizarna’n sartu irten egin bear genduala eta bertara jo genduan.Eldu giñanean ordea, apaiz jaunak goruntz ekiñak zirala esan ziguten.Guk ere ba artu bearrak artu ta gorunz ekin genioñ.Oso garai politean iritxi giñan; meza nagusirako ederki behintzat.\nOitura dan bezela eta argazkietan ikusiko al izango zenuten bezela lenengo ibildeuna; elizatxoari bira ematen zaio.\nZerutik urre ote dan irudituta ibiltzen bada aintxe! ¡Zenbat oldozkizun jaiotzen dan!. Urdaneta, Altzola, Beama, ta ainbat baillara ezik ainbat erri aundi ere, azpikaldera begiratzearekiñ ezin da obeto ikusten baidituzu.¡Ura edertasuna!.\nAgote’tar Kepa agurgarria zan meza emaille, ta... Yeregi’tar Pantxeska, ta Atxukarro’tar Joseba jarri ziren ondoren zegokiotenerako.Tomax txadon-zai ospetxua buru zalarik, oso poliki abestu zuten. Eleizkizun hederá izan zan gogotik. Ta elizakoak egiñ giñunean, ura lasaitua gurea! Bitartean beti izaten baidezu alakoxe kezkatxo bat.¡ Baita bear ere kristauen artean!\nOitura polit bat bada Santa Engrazi’ñ. Aizarnako tabernariren bat an arkituko dezue beti pago kerizpean.Gurdia edariz betea itxura danez.Ori derreorra itxura danez euskaldun artean. Ba auzotako gizonak arkitu dituzu an ta bat librako ogiarekin aurkezten zaizun bitartean, beste bat,--zuriz ala beltza nai dezu galdezka.etorriko zaizu. Eskatzen dezun artatik kupira gabe emango dizute.\nJoaten dan guziari ori, ardo ta ogi exkaxiz ez dezu aldegingo andik,osatuko zaituzte bapo. Esan bezela baillarako gizonak egiten dute guztia.Euren gaiñ izaten da beraz.¡Zer gauzak!.\nZestua’ko txistulari bikañak, meza nagusi ondoren, alakoxe ariñ batzuk jotzea betiko egitekoa dute, ta aurtengo ontan izan da dantzari ariñik. Argazkiak adierazten dizute.¡Zein ederrak diran gure akanduak!\nOrain udara bolara ontan, erri zokotako naspil, oitura zabar, jazkera arlote, ta bizikera nabarmen nastua, geure begiz ikusten degunok, udara bete ontan,gure erri ta uriak basamortu biurturik ikusten ditugunok, bertako zarata ta olatu zakarrari aldegiñik, mendi gaiñ aipagarriko garo usai xamurrak lilulaturik, eusko era jatorrez dantzatzen zitzaizkigun gazteak, ¡zer poz eta alaitasun sortzen ziguten!. Amabietako ezkillarekin guztiok geldi, errezatzea bear bearrezkoa izaki. Erretore jaunak esanda ta gañuntzekoak erantzun, ¡zer edertasuna ¡. Zorionekoa gure erria bide autatik ba’lebil!. Santa Engrazi’n ez izatera oso toki gutxitan ikusten da ordea! ¡Tomala ¡ ¡Galtzen ari gera!.\nOrtan ere badintza polita dago.Santa Engrazi basetxekiak, au da; eleizaren ardura duen maiztarrak, Santio egunez bazkaria emanarekiñ ordaintzen du urte guziko etxe errenta.Erri gizonak, eleiz gizonak, abeslari, txapel gorri ta txistulari orretarakoxe taldea izaten dezu. Bazkari ikaragarria izaten da. Etxeko nagusi zarrari Plaxio deitzen diote, ta Txomin Agirre’k -n agertzen digun Joanes artzaiaren tankerako bat dala esango nuke.\nGizon sinismentsu ta zintzoa. Atzerri kutsurik ezagutu gabeko gizon uts utsa.Bertsolaria degu gaiñera. Zarretik ba-dauka egun batean agortu eziñ ala, ta berriak ere bat batetakoak ere, oso poliki neurtzen ditu. Aurten ere nerekiñ saiotxua egin da gelditua da. Urte askoko osasun bekio. Goi Jaunak.\nBapo bazkaldu, ango eta emengo gora-berak , ta gertaerak aztertu ondoren, berezi artara joanak geran ezkero, Tomax txadon-zai edo sagristaurakiñ, geure egitekoak egitea erabaki degu. Kanpoko belardiraño ertetzeko eskatu diot, ta bi bider esan baño len dator aiñ gizon leial txalogarria. Itzegin zagun beratzaz: ikusi zagun zer dion irakurri ba mesedez.\n--¿ Izen da urteak? Berealaxe. Lizaso’tar Tomax, deritzat eta 72 urteko zama darabilkit bizkarrean. Iya gureak egin: galdu gera oraintxe.\nZaude ixilik Tomax, zaude ixilik! Nik ezagutu zindutanean baino gazteago dirudizu ta. Ori esango dezu ba....\n--Garbi esango dizut ba. Aurten betetzen da irurogeita bost garren urtea.Aurten irurogeita bost urte etorri nintzan lenengoz meza abestera edo kantatzera arkaitz-arte ontara, ta geroztik urterik utsegiñ gabe jarraitu dut.\n--A...bai noski. Denbora txarrak trumoi ta tximist asarreak nabaitu ditut gaurki egunez,... baiña denbora txarr ala on beti mezetan or behintzat.Ta zuk egiten didazun beste galdeera orretzaz auxe esan bear dizut. Gure Jaungoikuak Santio egunean oñen gañean izateko, ta Santa Engrazi’ra etortzeko doai eta kemena beti eman dirala.Beraz ez daukat bera eskertzea besterik. Gaurko egunez ez dut egundo makaltasun ta gaxorik izan. Orregatik jarraitu dut 65 urtetan utsegin gabe.\n--Arrasto garbirik iñork ez dizu emango ortan.1.500gn urtean erre omen zan Aizarna’n paperen kutxa ikusten dezunez, noizkoa danik eta ortakorik ziur ziur eziñ jakiñ diteke.Denbora aietan. Iruña’ko gotzai edo obispo zan , Adriani’tar Sebero’k bere barrutiko eleiza zarrena zela esan oi omen zuan. Gañera parrokia zan au lenagoko denboretan. Aizarnazabal’ko Kasaindo’ko apaiz jauna etortzen omen zan meza ematera.Entzuleak ere etziran oso urretik etortzen. Gaur egin zagun kontu Aizarzabal’en da Aizarna’n elizik ez dagoela ta au dala parroki bakarra.\nZenbat jende etorriko ote litzake mezangatik!\n--Bai.. ba-ditu aldakuntza batzuk, 1896’garren urtean berritu zan.Aguirre’tar Gil jauna G. B.zan orduan Aizarna’ko erretore ta biok emen ibiltzen giñan egunero etorriaz pintaketan. Lanak bukatu giñunean eleiza txukundu ta berritu zanean, sekulako eleizkizun bat izan Euskaldun artean aztu eziñekoa dan Aguirre’tar Txomin apaiz jaun agurgarriak egin zuen itzaldia. Martiri izakeratzaz mintza zen da oso gogozko izan zitzaien entzuleai, ikusten degunez irakurle ren egillea zuten izlari. Bego goian.\n--Ikusten duten guztiak arritzen dira. Gu bezelaxe zoratuta gelditzen dira.Ikaragarria da izan ere kanpai au.Onetzaz ere ez dago ezer asko esaterik ikusten dezun bezela, ganadurik ez dago onra igotzerik gurdirik aiñ gutxi berriz. Esakera bat da emen aurrekoetatik datorrena ; geure denboran beti ori entzun izan degu.. Urte batean gogorra gertatu zan. Denborale itxusi batean, tximmixtak jo, bota, ta aldeuntziz gelditu zan: beekoz gora begira. Bere lekuan jartzeko lanari ekiñ zioten langilleai, gogoratu zitzaien. Asi dira barrun bera bota..ta bota ta irureun pitxar ur artu zitúan. Ori duk neurria!.\nIzki edo letra batzuk ere baditu kanpai orrek berekin. Makiñabat josulagun ta gizon jakints izan da eurak aztertzen, baña iñork ez dio antzeman zer esan nai luteken. Kanpai onen oiartzuna toki askotatik entzuten dana da.Leno baserritxo maiztarrak iru aldiz igo bear izaten zuen goi ontara. Argizkilla, eguerdikoa, ta illuntzekoa jo bear izaten zituzten.\nInguruko sorotako langilleak au zuten gidaririk ziurrena.Nik onen bestez bukatzen dizut kanpaialdikoa.\n--Au galdetu diotenean parrirri bat erten zaio Tomax’i. Berrogeita bederatzi urte bai behintzat ortantxen ere; oietxek bete dira ni txadon-zai edo sakristau egiñ.¡Au duk gizona au nion nerekiko!\nAlai asi eta alai bukatu zigun Tomax’ek bere izketaldia ta alkarri eskuak luzatu,estu estu egiñ, izan zuan apaltasun ta borondateagatik eskerrak eman, ta ... .—esanez bukatu genduan gure saitxoa. Txalo dagiot berriro ere nagon lekutik.\nKontu politik jakin degu. Onelako gizonak ez dira aitamen gabetandik uztekoak; au oldozturik,eta joan dan berrogeita. Bederatzi urte auetan Tomax’ek erabilli duan zuzentasun eta eliz arduradun bezela egin dituan lan ederren sari agerkai bezela,sekulako jaiak antolatuko diran Aizarna’n Tomax’i. Omena egin bear diote, ta omen ortara erri guziak erantzungo du zintzoki.\nDenak maitea baidute Tomax.Altzaga’tar Toribi jauna, Bidani’ko erretorea dan Mujika’tar Kepa jauna, Billabona’ko organixta dan Gurrutxaga’tar Koldobika jauna, ta Aizarna’ko erretore zintzoa dan Agote’tar Kepa jauna dira, jai antolatzeko izendatutako gizonak.Gauza txikirik eziñ zaitu genezake oiengandik.Tomax goraldua eta aintzaldua izango da egun ortan.\nTxistulariak ikertzen dabiltz; ate ondo bakoitzean eresi txorta gozoa entzun arazten dute.Belarrietaraño datorkigu aiñ oiartzun biotz ikutzalea. Inguruko bidetxorrak betean dator erromerirako jendea. Gu aldegiñ bearrean gera; etxeratu bearrean. Aizarna’ko iru apaiz jaun apal aintzagarriak aurrez aurre ditugu,Agote’tar Kepa. -------------------------------------------


06 « urria « 2021 « Prentsa oharrak\nKategoriak: Deialdiak — Komunikazio Zerbitzua / Servicio de Comunicación — 6 urria 2021 17:00\nPrentsaurrekoa. Udal eraikinetan energia aurrezteko ekintzak aurkeztea\nParte hartzaileak. Udal Administrazioaren eta Eraldaketa Digitalaren zinegotzia Borja Rodríguez; eta Ferrovial Construcción enpresako Efizientzia Energetikoaren zuzendari David Pocero\nEguna. Osteguna, urriak 7\nPrentsaurrekoa. VIII. MINIATURE Biltzarra aurkeztea\nParte hartzaileak. Economía Sustapen zinegotzi Maider Etxebarria; Enpleguaren Sustapen, Merkataritza eta Turismo foru diputatu Cristina González; Turismo eta Merkataritza kontseilariorde Jesús García de Cos; eta MINIATURE Biltzarreko antolatzaileak\nSUM21 Hiri Mugikortasun Iraunkorrari buruzko Biltzarra, amaiera ekitaldia\n-Mahai ingurua: “La neutralidad tecnológica, indispensable en el desarrollo de la movilidad sostenible y clave para las ciudades”. Han izango dira ere FEMPeko Mugikortasun batzordeko presidentea; Petronor enpresako presidentea eta Errepide Garraioaren Nazioarteko Elkarteko zuzendaria\n– Bilboko Deklarazioa sinatzea\nTokia. Euskalduna jauregia\nZuzenbide Kolaboratiboko Euskadiko Elkartearen VIII. Biltzarrari hasiera ematea\nParte hartzaileak. Alkateorde Iñaki Gurtubai; Arabako ahaldun nagusi Ramiro González; Eugenio Arteche Palomar, Eusko Jaurlaritzako Justizia zuzendaria; eta Susana Sucunza, Zuzenbide Elkartearen Euskadiko Elkartearen presidentea\nIngurumena eta Osasunari buruzko Jardunaldiari hasiera ematea\nUdal Osoko Bilkura, apartekoa eta premiazkoa (2021-10-08)\n2021/10/08 egunean egingo den UDALBATZAren gai-zerrenda onartua eta intranet-en eskuragarri dagoela jakinarazten da.\nBilkura aurrez aurre egingo da, Gasteizko udaletxeko osoko bilkuren aretoan.\nGai zerrenda: Pleno Municipal 08-10-08 Osoko Bilkura\nEuskara, Kultura, Hezkuntza, Kirol eta Osasun Batzordea (2021/10/15)\nGai zerrenda: 10-15 Euskara B\nKategoriak: Prentsa oharrak — Etiketak: koronabirusa, udal igerilekuak — Komunikazio Zerbitzua / Servicio de Comunicación — 14:23\nGasteiz Klima Aldaketara Egokitzeko Ekintza Planaren zirriborroa erkatuko du bihar Udalak herritarrekin\nKategoriak: Prentsa oharrak — Etiketak: Klima Aldaketara Egokitzeko Ekintza Plana, zirriborroa — Komunikazio Zerbitzua / Servicio de Comunicación — 13:27\nMontehermoso kulturuneak Gasteizko Klima Aldaketara Egokitzeko Ekintza Plana egiteko irekitako parte-hartze prozesuaren beste saio bat hartuko du bihar, urriak 7, arratsaldeko 17: 00etan. Oraingo honetan, Udalak herritarrekin alderatuko du planaren zirriborroa, planaren eta haren jarduera-esparruaren lehen azalpen bat eta taldekako tailer bat biltzen dituen dinamika batean. Tailer horretan, Udalaren planak proposatzen dituen 71 neurrietatik zehatzenak eta hurbilenak berrikusi eta eztabaidatuko dira.\nCesar Fernández de Landa Ingurumen Plangintza eta Kudeaketako zinegotziak eta beste udal talde batzuetako ordezkariek parte hartuko dute saio tekniko honetan.\nGasteizko Klima Aldaketara Egokitzeko Ekintza Plana Klimaren eta Energiaren aldeko Alkatetzen Itunaren Esparruan garatzen da, eta udalerriko klima-aldaketara egokitzeko plangintza klimatikoa egiteko tresna da, Gasteizko Udalak eta inplikatutako gainerako eragileek modu eraginkorrean eta koordinatuan jardun ahal izan dezaten klima-aldaketaren ondorio kaltegarriak minimizatzeko.\nBuru-gaixotasunaren gaineko aurreiritziei aurre egiteko gonbita egingo du “Mitoak apurtuz, errealitateak eraikiz” kanpainak\nKategoriak: Sailkatu gabea — Etiketak: ASAFES, errealitateak eraikiz”, “Mitoak apurtuz — Komunikazio Zerbitzua / Servicio de Comunicación — 13:17\n“Mitoak apurtuz, errealitateak eraikiz” kanpaina aurkeztu du ASAFESek —buru-gaixotasuna dutenen eta senitartekoen elkarteak—, datorren igandean, urriak 10, Buru Osasunaren Nazioarteko Eguna dela-eta Udalaren laguntzarekin sustatuko dituen ekintzen arteko nagusietako bat.\nBuru-gaixotasunaren inguruko tabuak suntsitzen laguntzea da kanpainaren helburu nagusia, hots, pertsona oro eskubide osoko herritarra izango den gizarte inklusiboago baten alde egitea. Errealitate zehatzak ezagutaraztea da kanpainaren oinarria, eta gogoeta egiteko gonbita, buru-gaixotasunen inguruko hainbat uste okerri aurre egiten dieten gizon-emakumeen lekukotasunak tarteko; azken batean, uste oker horiek baztertzeko gonbita.\nAurreiritziei aurre egiteko orduan herritar guztiak inplikatzeko premia nabarmendu du Kirol eta Osasun zinegotzi Livia Lópezek; beldurrak saihestu eta gaixotasun mentalen errealitatera hurbiltzeko premia. Bidenabar, gorazarre egin dio ASAFESi, 40 urtez egin duen lana dela eta; zer esanik ez, pandemiaren ondorioz egokitutako zirkunstantzietan.\n“Mitoak apurtuz, errealitateak eraikiz” kanpainak pieza nagusi bat izango du, sare sozial eta hedabideetan zabalduko den bideo bat, zortzi lekukotasun jasotzen dituena, zeinen bitartez gogoeta egin eta buru-gaixotasuna dutenengana hurbiltzeko moduak bilatzeko gonbita egingo baita, edonor egokitu bailiteke, bizitzako uneren, batean egoera horretan.\nInformazio gehiago: “Mitoak apurtuz, errealitateak eraikiz” kanpainaren bideoa\nKategoriak: Prentsa oharrak — Etiketak: Estíbaliz Canto, Kultura Bizia espazioa — Komunikazio Zerbitzua / Servicio de Comunicación — 12:30\nOrain arte 32.000 ikusle igaro dira Iradier Arenatik, 61 egunetan izan da programazioa, eta ia 90 ikuskizun eskaini dira\nErakundeek eta Kultura Bizia elkarteak lankidetza 2022ko urtarrilera arte luzatuko dela iragarri dute gaur\nVitoria-Gasteizen, 2021eko urriaren 6an. Erakundeek eta Kultura Bizia elkarteak Iradier Arenan kultura programatzen jarraitu ahal izateko lankidetza 2022ko urtarrilaren 10era arte luzatuko dela iragarri dute gaur; bide batez, balantzea egin dute, eta programazioa aurreratu.\nKultura eta Kiroleko foru diputatu Ana del Valek, Gasteizko Udaleko Hezkuntza eta Kultura zinegotzi Estibaliz Cantok, Laboral Kutxako Komunikazio arduradun Kepa Ortiz de Urbinak eta Kultura Biziaren lehendakari Javier Sagastumek hartu dute parte aurkezpenean.\nJoan den maiatzaren 1ean abian jarri zenetik, 32.000 ikusle igaro dira Iradier Arenako Kultura Bizia espaziotik, 61 egunetan izan da programazioa, eta ia 90 ikuskizun eskaini dira. “Publikoaren erantzuna oso ona izan da”, adierazi du Sagastumek: “gehitu beharra dago musika eta antzerki taldeentzat eta abarrentzat lana ekartzeaz gain, programazioko egun bakoitzean 35 pertsona inguru aritu direla lanean, eta 10-12 pertsonako talde bat jarraian; hori bultzada garrantzitsua izan da bizitzea egokitu zaigun garai honetan”. Elkarteak bideo bat argitaratu du, zeinak ongi laburbiltzen baitu hilabete hauetako programazioa.\nAna del Val foru diputatuak, berriz, “proiektuaren alde egitean eta orain luzatzean asmatu” dutela azpimarratu du, “arrakastatsua gertatu baita“. Izan ere, “kulturaren mundua suspertzeko bidean gaude, ia normaltasun osoa berreskuratzen eta ziur gaude kultura inoiz baino biziago dagoela eta segurua dela; baina publikoaren bultzada ere behar duenez, eta alor publikoaren eta pribatuaren arteko lankidetza, proiektuari laguntzen jarraituko dugu“, azaldu du.\nEstíbaliz Canto zinegotziak adierazi duenez, “Kultura Bizia elkarteak garatu duen kultur programazioak benetan erantzun ona lortu du Gasteizko zein beste leku batzuetako publikoaren aldetik. Eskerrak eman nahi dizkiet Javier Sagastagumeri eta haren taldeari, hilabete hauetan egin duten ahalegin handiagatik. Proiektu honek ederki islatzen du zer lortu dezakeen arlo publikoaren eta pribatuaren arteko lankidetzak. Iradier Arenak kultur esparru gisa duen balioa ere agerian utzi dugu elkarrekin, Gasteizerako etorkizun handia baitu”.\nLABORAL Kutxako Komunikazio arduradun Kepa Ortiz de Urbinak, berriz, proiektuari laguntzen jarraituko dutela baieztatu du: “gauzak egiteko beste modu bat dagoela erakutsi dugu, erakunde publiko eta pribatuen arteko lankidetzaren bidez. Kultura motor ekonomiko eta soziala da, enplegua eta aberastasuna sortzen baititu. Kultur proiektuek ere enpresa pribatuaren sostengua eta babesa behar dute, eta Laboral Kutxa hor egongo da ekimen hori eta lankidetzarako sor daitezkeen antzekoak bultzatuz.”\nEspazioa, apirilaren 12an aurkeztua, erakundeen arteko lankidetzari eta erakunde eta kultur eragileen arteko entzute aktiboari esker sortu zen, sektoreak espazio bat behar baitzuen azken urteko egoera dela kausa segurtasun baldintzei eta publiko kopuruari dagokienez beste areto batzuetan eskaintzerik ez zegoen programazioa aurrera ateratzeko. Besteak beste, babesle hauek laguntza izan du: Gasteizko Udala, Arabako Foru Aldundia, Eusko Jaurlaritza eta Laboral Kutxa.\nZenbait ekitaldi baieztatu dira datozen egunetarako:\nS. A., Anestesia, Angelus Apatrida, Proudz\nGasteiz On pasarela\nAlgara eta Korrontzi\nBakarrizketak (Agustin Jiménez, David Navarro eta Txabi Franquesa)\nSarrerak webgune honetan erosi ahalko dira: www.kulturabizia.eus\nHerritarren Segurtasunaren Batzarraren data aldatzea, urriaren 6tik 13ra\nJakinarazten da urriaren 6ko 12:00etarako deitutako bilkura (dagoeneko etenda) urriaren 13ko 11:00etan egingo dela.\nBilkura horretako gai-zerrendako puntu bakarra honako hau izango da:\n– Herritarren Segurtasunaren Saileko zinegotzi ordezkariaren agerraldia, EH Bildu Gasteiz taldeak 2021eko irailaren 21ean eskatuta, udaltzaingoa kamera pertsonalekin grabatzen hasteari buruzko informazioa eman dezan.\nEtendako bilkuraren gai-zerrendako gainerako puntuak hurrengo ohiko bilkuran aztertuko dira.